На основу члана 7. Закона о комуналним таксама („Службени гласник Републике Српске“, број: 4/12, 123/20 и 119/21), члана 39. став (2) тачка 10) Закона о локалној самоуправи („Службени гласник Републике Српске”, број: 97/16, 36/19 и 61/21) и чл. 36. и 87. Статута града Градишка („Службени гласник града Градишка”, број: 4/17 и 5/22), Скупштина града Градишка, на сједници одржаној дана 23.6.2023. године, донијела је

**ОДЛУКУ
о комуналним таксама**

**I - ОПШТЕ ОДРЕДБЕ**

**1. Предмет, подручје примјене и таксени обвезници**

Члан 1.

Овом одлуком утврђују се: обвезници, врста, висина, рокови, начин плаћања, поступак утврђивања и ослобађање од обавезе плаћања комуналне таксе на подручју Града Градишка.

Члан 2.

1. Утврђивање и плаћање комуналне таксе се врши искључиво у складу са одредбама ове одлуке.
2. Границе зона из Тарифа комуналних такси идентичне су границама зона које су утврђене одредбама Одлуке о уређењу простора и грађевинском земљишту.

Члан 3.

Обвезници плаћања комуналне таксе су: привредна друштва, предузетници, као и сви други корисници права, предмета и услуга за чије је кориштење прописано плаћање комуналне таксе.

Члан 4.

1. Комунална такса се утврђује за:
2. кориштење простора на јавним површинама, осим у сврху продаје штампе, књига и других публикација,
3. истицање рекламе на јавним и другим површинама, осим рекламних паноа и билборда поред ауто-путева, магистралних и регионалних путева,
4. кориштење простора за паркирање моторних, друмских и прикључних возила на уређеним и обиљеженим мјестима, одређеним за то актом Скупштине Града Градишка.
5. У случају да Град наплаћује закуп или накнаду, у складу са посебним прописима, не може се за кориштење истог простора на јавној површини наплатити комунална такса из става 1. тачка 1) овог члана.

Члан 5.

1. Јавним површинама, у смислу ове одлуке, сматрају се површине утврђене планском документацијом Града, које су доступне свим корисницима под једнаким условима (улице, тргови, јавни пролази, јавна степеништа, мостови, подвожњаци, надвожњаци, паркинг простори, тротоари, стајалишта јавног превоза, пијаце, паркови, травњаци, површине за рекреацију и слично).
2. Другим површинама, у смислу ове одлуке, сматрају се површине које нису јавне, а видљиве су са јавних површина и користе се за оглашавање постављањем објеката, односно средстава за оглашавање.
3. Поступак утврђивања и начин плаћања комуналне таксе

Члан 6.

1. За постављене рекламе на објектима, као и остале натписе, ознаке или цртеже, изузев пословног имена, који се налазе на објекту, просторијама пословног субјекта, односно у оквиру простора или на простору гдје се дјелатност обавља, а видљиви су са јавних површина у смислу члана 5. ове одлуке, у складу са врстом дјелатности која се рекламира или оглашава, а коју пословни субјекти обављају и величине рекламе по m2 (тарифни број 1.), висина комуналне таксе се утврђује на годишњем нивоу, рјешењем Одјељења за комуналне и стамбене послове.
2. Поступак утврђивања комуналне таксе, прописан у ставу 1. овога члана, као и њена висина, примјењује се и на огласне медије (рекламне паное, рекламне витрине, mеgaboardе), уколико се исти налазе на објектима или просторијама пословних субјеката гдје се обавља пословна дјелатност.

Члан 7.

1. Привремено заузимање јавне и друге површине, врши се на основу рјешења Одјељења за комуналне и стамбене послове, које се издаје по захтјеву корисника или по службеној дужности, уз прилагање односно коришћење одговарајућих доказа у складу са одредбама Закона о уређењу простора и грађењу.
2. Рјешењем из става 1. овог члана се утврђује и висина накнаде за привремено заузимање јавне или друге површине на подручју Града Градишка.

Члан 8.

1. Постављање огласних медија из тарифног броја 3. (транспаренти, јарболи, рекламни панои (самостојећи рекламни панои, billboardi, mеgabоardi, оглашавање на стајалиштима јавног превоза, рекламе на стубовима јавне расвјете, рекламне фолије на излогу, изузев рекламних објеката из члана 20. одлуке) рекламни дисплеји-екрани (лед дисплеји), рекламне витрине, рекламирање на заштитној огради градилишта и рекламна платна на градилишним скелама, рекламни мурали, плакати и покретни панои и рекламирање на возилима, врши се на основу рјешења Одјељења за комуналне и стамбене послове, које се доноси по захтјеву корисника, у складу са одредбама Закона о уређењу простора и грађењу и Закона о јавним путевима.
2. Рјешењем из става 1. овог члана се утврђује и висина накнаде за јавно оглашавање на подручју Града Градишка.

Члан 9.

Права и обавезе која проистичу из члана 6. и 7. ове одлуке су непреносива на друга правна и физичка лица.

Члан 10.

Уколико је јавна или друга површина заузета без одговарајуће документације или је постављање огласног медија из тарифног броја 3., извршено без одговарајуће документације, Одјељење за комуналне и стамбене послове ће до окончања поступка за прибавање исте, а најдуже на период од годину дана, донијети привремено рјешење о утврђивању обавезе плаћања комуналне таксе.

Члан 11.

За утврђивање висине комуналне таксе из тарифног броја 1., која се обрачунава за постављање објеката и средстава јавног оглашавања, уколико се из самог садржаја рекламног медија не може утврдити која се дјелатност рекламира, осим одговарајућег акта Одјељења за просторно уређење и грађење, од стране овлаштеног лица надлежног органа прибавиће се и рјешење о регистрацији пословног субјекта или други одговарајући акт из кога се може утврдити дјелатност пословног субјекта односно уколико се такса утврђује по захтјеву странке, странка је дужна прибавити доказе уз захтјев из којих је видљиво која је дјелатност у питању.

Члан 12.

1. Уколико се на објекту, на пословним просторијама, односно у склопу простора или на простору гдје се обавља дјелатност, налази више рекламних објеката различитих пословних субјеката из тарифног броја 1., наплатиће се сваком пословном субјекту појединачно у односу на дјелатност коју рекламни објекат рекламира или оглашава и заузету површину рекламног објекта.
2. Уколико се на објекту, на пословним просторијама, односно у склопу простора или на простору гдје се обавља дјелатност налази више рекламних објеката истог пословног субјекта, такса из тарифног броја 1., наплатиће се само за један објекат оглашавања.

Члан 13.

Висина комуналне таксе утврђује се тарифама комуналних такси (у даљем тексту: Тарифе), које су саставни дио ове одлуке.

Члан 14.

Рјешења о утврђивању комуналне таксе из тарифног броја 1., издају се на годину дана.

Члан 15.

Обавеза плаћања комуналне таксе настаје даном почетка кориштења права, предмета и услуга за чије је кориштење прописано плаћање комуналне таксе.

Члан 16.

Комуналне таксе из члана 4. став 1. ове одлуке, утврђују се сразмјерно времену кориштења права, предмета и услуга.

Члан 17.

Против рјешења о утврђивању комуналне таксе, обвезник може изјавити жалбу Градоначелнику у року од 15 дана од дана пријема рјешења.

Члан 18.

Таксене обавезе из члана 4. став 1. тачка 1) до 3) застарјевају истеком двије године од дана настанка обавезе.

Члан 19.

Новчана средства остварена наплатом комуналних такси представљају приход Буџета Града и уплаћују се на рачун јавних прихода Града Градишка.

3. Право на ослобађање од комуналне таксе

Члан 20.

Од плаћања комунале таксе ослобођени су:

1. институције Босне и Херцеговине,
2. органи, организације и јавне установе Републике Српске и јединица локалне самоуправе,
3. акредитоване међународне организације,
4. дипломатска и конзуларна представништва,
5. удружења од јавног интереса за Републику Српску, а којима је то својство признато у складу са актом којим се уређује додјела и престанак статуса удружења од јавног интереса,
6. лица којима је рјешењем надлежног органа признато својство члана породице погинулих, умрлих, несталих и заробљених бораца, РВИ и цивилне жртве рата, особе са инвалидитетом које имају 80% инвалидитета и особе са тјелесним оштећењем од 70-100%, родитељ или старатељ који има статус лица које се стара о лицу са инвалидитетом, односно лице којем је рјешењем тај статус утврђен,
7. предузетници који, у смислу закона којима се уређује порез на доходак, имају статус малог предузетника,
8. обвезници комуналних такса за 12 мјесеци од регистрације.

Члан 21.

Право на ослобађање од обавезе плаћања комуналне таксе у случајевима из претходног члана, остварује се подношењем захтјева надлежном Одјељењу за комуналне и стамбене послове, уз прилагање одговарајућих доказа којима се потврђује статус који је прописан као основ за ослобађање.

**II - ПРЕЛАЗНЕ И ЗАВРШНЕ ОДРЕДБЕ**

1. Принудна наплата

Члан 22.

У случају неблаговременог плаћања комуналне таксе, обвезницима ће се обрачунати камата у складу са законом, а Град ће своја потраживања остваривати у поступку принудне наплате и на друге прописане начине.

2. Надзор над примјеном одлуке, престанак важења прописа и ступање на снагу

Члан 23.

Надзор над спровођењем ове одлуке врши Комунална полиција Градске управе Града Градишка.

Члан 24.

Поступци започети прије ступања на снагу ове одлуке, окончаће се по одредбама Одлуке о комуналној такси која је важила у моменту подношења захтјева.

Члан 25.

Ступањем на снагу ове одлуке, престаје да важи Одлука о комуналним таксама „Службени гласник града Градишка“, број: 4/22).

Члан 26.

Ова одлука ступа на снагу осмог дана од дана објављиваља у „Службеном гласнику града Градишка”.

Број: 01.01-022-122/23

Датум: 23. јун 2023. године

Градишка

 ПРЕДСЈЕДНИК

СКУПШТИНЕ ГРАДА

Миленко Павловић

**ТАРИФА
комуналних такси**

Тарифни број 1.

За постављање рекламних објеката, као и осталих натписа, ознака или цртежа, изузев пословног имена, који се налазе на објекту, просторијама пословног субјекта, односно у оквиру простора или на простору гдје се дјелатност обавља, а видљиви су са јавних површина у смислу члана 5. ове одлуке, у складу са врстом дјелатности која се рекламира или оглашава, а коју пословни субјекти обављају и према површини рекламног објекта који се налази на објекту, утврђује се износ комуналне таксе:

1. **За правна лица и њихове дијелове (пословне јединице, подружнице, експозитуре, филијале, представништва и друге издвојене организационе јединице):**
* предузећа (привредна друштва) из области промета нафте и нафтних деривата које имају сједиште, пословне јединице и продајна мјеста на подручју Града Градишка..........................................................................................................2.000,00 КМ/m2
* предузећа (привредна друштва) за експлоатацију камена, пијеска, и шљунка (укључује вађење камена, пијеска и шљунка, сепарацију шљунка и пијеска, дробљење и ломљење шљунка, дробљење, ломљење, грубу обраду и сјечење украсног камена и камена за грађевинарство) ..............................................................1.000,00 КМ/m2
* предузећа (привредна друштва) из области грађевинарства.............1.000,00 КМ/m2
* предузећа (привредна друштва) за производњу бетона (бетонаре)..1.000,00 КМ/m2
* предузећа (привредна друштва) за производњу производа од бетона, цемента и гипса ..............................................................1.000,00 КМ/m2
* предузећа (привредна друштва) из области обраде камена (укључује фину обраду камена, резање и обликовање камена)............................................1.000,00 КМ/m2
* предузећа (привредна друштва) за телекомуникације (жичане телекомуникације: фиксна телефонија, рад кабловског система дистрибуције телевизијског сигнала, телеграфске услуге и бежичне телекомуникације: мобилна телефонија, пружање приступа интернету путем бежичне инфраструктуре и слично) ...........................................................................................................................2.000,00 КМ/m2
* предузећа (привредна друштва) за поштански саобраћај (дјелатности пружања универзалних и осталих поштанских и курирских услуга) ...........................2.000,00 КМ/m2
* предузећа (привредна друштва) из области информатике ................2.000,00 КМ/m2
* предузећа (привредна друштва) из области резане грађе-пилане ......500,00 КМ/m2
* предузећа (привредна друштва), пословне јединице и други организациони дијелови, укључујући и продајна мјеста предузећа (привредних друштава) из области игара на срећу-казина и аутомати за игре на срећу.................................... 3.000,00 КМ/m2
* предузећа (привредна друштва), пословне јединице и други организациони дијелови, укључујући и продајна мјеста предузећа (привредних друштава) из области игара на срећу-кладионице ...............................................................3.000,00 КМ/m2
* предузећа (привредна друштва), пословне јединице и други организациони дијелови, укључујући и продајна мјеста предузећа (привредних друштава) из области игара на срећу-електронске игре на срећу (електронски бинго, ВЛТ терминали и др.) и лутријске игре на срећу...................................................................................3.000,00 КМ/m2
* банке, штедионице, кредитне организације, микрокредитне организације и фондације ........................................................................................................2.500,00 КМ/m2
* предузећа (привредна друштва) која се баве дистрибуцијом електричне енергије и прометом гаса ...............................................................3.000,00 КМ/m2
* осигуравајућа друштва ...............................................................2.500,00 КМ/m2
* предузећа (привредна друштва) из области пројектовања ................1.000,00 КМ/m2
* шпедиције ...............................................................................................1.500,00 КМ/m2
* предузећа (привредна друштва) из области превоза робе.................1.000,00 КМ/m2
* предузећа (привредна друштва) из области превоза путника...............500,00 КМ/m2
* предузећа (привредна друштва) из области информисања (новинско-издавачка, РТВ и слично) ..................................................................500,00 КМ/m2
* предузећа (привредна друштва) из области трговине на велико.......1.000,00 КМ/m2
* трговачки ланци**,** трговачки центри, хипермаркети и супер-маркети..1.500,00 КМ/m2
* робне куће, драгстори, мини-маркети са прехрамбеним и осталим производима, салони намјештаја са и без додатне робе.....................................................1.500,00 КМ/m2
* класичне продавнице мјешовите робе (са претежно прехрамбеним и непрехрамбеним производима широке потрошње), самопослуге дисконтне продавнице, фабричке продавнице, специјализоване продавнице прехрамбених и/или непрехрамбених производа и остали објекти за трговину на мало...............300,00 КМ/m2
* здравствене апотеке ...............................................................1.000,00 КМ/m2
* здравствене амбуланте, љекарске и стоматолошке ординације........1.000,00 КМ/m2
* биљне апотеке .................................................................400,00 КМ/m2
* ветеринарске и пољопривредне апотеке и ветеринарске амбуланте.500,00 КМ/m2
* предузећа (привредна друштва) из области пољопривредне производње .....................................................................................................................300,00 КМ/m2
* предузећа која се баве прањем аутомобила..........................................200,00 КМ/ m2
* киосци у оквиру предузећа (привредних друштава)...............................300,00 КМ/m2
* правна лица из горе поменутих дјелатности, осим субјеката из области угоститељства, удружења, фондације и сличних облика организовања који су регистровани у складу са Законом о удружењима и фондацијама Републике Српске ..............................................................................................................................300,00 КМ/m2

**2. За предузећа (привредна друштва) и пословне јединице из области угоститељства:**

- ноћни клубови ..............................................................1.000,00 КМ/m2

- хотели .......................................................................................................1.000,00 КМ/m2

- барови на отвореном ..............................................................1.000,00 КМ/m2

- мотели ......................................................................................................1.000,00 КМ/m2

- ресторани .................................................................500,00 КМ/m2

- салони за посебне прилике (укључује и свадбене-свечане салоне)....1.000,00 КМ/m2

- посластичарнице (укључује и чоколатерије) и кафе посластичарнице..500,00 КМ/m2

- кафе барови (осим кафе посластичарница) ............................................400,00 КМ/m2

- објекти брзе хране (у киоску) и покретни угоститељски објекти..............100,00 КМ/m2

 - собе за изнајмљивање .............................................................................100,00 KM/m2

- остали непоменути угоститељски објекти.................................................100,00 КМ/m2

**3**. **За предузетнике и издвојене јединице предузетника из области угоститељства:**

- ноћни клубови ...........................................................................................1.000,00 КМ/m2

- хотели ..............................................................1.000,00 КМ/m2

- барови на отвореном ...............................................................................1.000,00 КМ/m2

- мотели ..............................................................1.000,00 КМ/m2

- ресторани .....................................................................................................500,00 КМ/m2

- салони за посебне прилике (укључује и свадбене-свечане салоне)....1.000,00 КМ/m2

- посластичарнице (укључује и чоколатерије) и кафе посластичарнице..500,00 КМ/m2

- кафе барови (осим кафе посластичарница).............................................400,00 КМ/m2

- објекти брзе хране (у киоску) и покретни угоститељски објекти..............100,00 КМ/m2

- собе за изнајмљивање .................................................................100,00 КМ/m2

- остали непоменути угоститељски објекти.................................................100,00 КМ/m2

**4. За предузетнике и издвојене јединице предузетника из области трговине и осталих дјелатности:**

* златаре .................................................................500,00 КМ/m2
* из области трговине на велико..............................................................1.000,00 КМ/m2
* трговачки центри, хипермаркети и супермаркети................................1.500,00 КМ/m2
* драгстори, мини- маркети са прехрамбеним и осталим производима, салони намјештаја са и без додатне робе .................................................................1.500,00 КМ/m2
* класичне продавнице мјешовите робе (са претежно прехрембеним и непрехрамбеним производима широке потрошње), самопослуге дисконтне продавнице, фабричке продавнице, специјализоване продавнице прехрамбених и/или непрехрамбених производа и остали објекти за трговину на мало.....................................................................................................................300,00 KM/m2
* аутопраоне............................................................................................... 200,00 КМ/ m2
* биљне апотеке ..........................................................................................400,00 KM/m2
* ветеринарске и пољопривредне апотеке, и ветеринарске амбуланте.500,00 KM/m2
* трговинске радње типа-киоск ..................................................................300,00 КМ/ m2
* рибарнице..................................................................................................100,00 KM/m2
* каменоресци..............................................................................................500,00 KM/m2
* посредничке дјелатности, изузев трговине, књиговодствене, софтверске и геодетске услуге .................................................................500,00 KM/m2
* ауто-школе ................................................................................................200,00 KM/m2
* фризери и козметичари .................................................................300,00 KM/m2
* аутомеханичари, аутолимари и електромеханичари............................ 200,00 KM/m2
* израда бетонске галантерије, предмета од гуме и пластике, текстилних предмета, производња трикотаже и играчака .................................................................200,00 KM/m2
* занатске дјелатности у области грађевинарства (зидари, лимари,бравари, подополагачи, молери, водоинсталатери, електроинсталатери, столари и слично) .............................................................................................................................200,00 KM/m2
* пекарске радње ........................................................................................300,00 KM/m2
* обрада дрвета (сјеча дрвета, тесари)......................................................300,00 КМ/m2
* за остале горе непоменуте дјелатности..................................................100,00 KM/m2

**5. За нотарске и адвокатске канцеларије које послују на подручју Града Градишка:**

- нотари ..............................................................2.000,00 KM/m2

- адвокати и адвокатске канцеларије........................................................1.000,00 KM/m2

Наведни износи из Тарифног броја 1 наплаћују се по m2 површине рекламног објекта, а горе наведни износи изражени су до и за 1 m2 површине рекламног објекта која се налази на објекту, а за сваки m2 преко 1 m2 површине рекламног објекта таксена обавеза увећава се за 20 % по m2.

Тарифни број 2.

**1. За привремено заузимање дијела јавне површине испред пословног простора у сврху постављања столова и столица за љетне баште, као и за постављање зимске баште, а у сврху пружања угоститељских услуга, комунална такса се плаћа мјесечно по m2 заузете јавне површине, у износу како слиједи:**

I зона градског грађевинског земљишта...............................................................6,00 KM

II зона градског грађевинског земљишта..............................................................5,00 KM

III-VI зона градског грађевинског земљишта и остало грађевинско земљиште.....................................................................................................................4,00 KM

За постављање привремених тезги (штандова) за уличну продају пригодних роба (осмомартовских и новогодишњих сувенира, умјетничких слика, наочара, цвијећа, бижутерије и слично), штандова за сезонску продају роба (сладоледа, кокица и слично), као и за постављање-излагање продајних артикала и рекламних реквизита испред трговачких и угоститељских објеката, комунална такса се плаћа дневно по m2 заузете јавне површине, у износу како слиједи:

I зона градског грађевинског земљишта ..............................................................4,00 KM

II зона градског грађевинског земљишта..............................................................3,00 KM

III-VI зона градског грађевинског земљишта и остало грађевинско земљиште.....................................................................................................................1,00 KM

За привремено заузимање јавне површине поводом одржавања јавних манифестација (циркуси, забавне игре, јавне трибине и политичке манифестације, комунална такса се плаћа дневно по m2 заузете јавне површине без обзира на зону...............................................................................................................................3,00 KM

**2. Kомунална такса за привремено заузимање јавне површине у сврху постављања киоска плаћа се мјесечно по m2 заузете јавне површине, у износу како слиједи:**

I зона градског грађевинског земљишта ............................................................25,00 KM

II зона градског грађевинског земљишта ...........................................................15,00 KM

III-VI зона градског грађевинског земљишта и остало грађевинско земљиште...................................................................................................................10,00 KM

**3. За извођење грађевинских радова који изискују раскопавање улица, плочника, паркова и других јавних површина, комунална такса се плаћа дневно, у износу како слиједи:**

1. за радове на подземним и надземним инсталацијама и сличним објектима по m2 раскопане јавне површине (паркови, улице и тргови)............................................15,00 KM
2. за заузимање 1m2 јавне површине и тротоара за вријеме грађења..............1,00 KM

На питања која се односе на привремено заузимањe јавне површине, а која нису регулисана одредбама ове одлуке, примјењују се одредбе Одлуке о комуналном реду.

Тарифни број 3.

За постављање објеката оглашавања и рекламних објеката на јавним површинама, осим оних истакнутих на просторијама пословних субјеката у којима се обавља дјелатност, плаћа се комунална такса на дневном, мјесечном и годишњем нивоу, у износу како слиједи у табели:

|  |  |
| --- | --- |
| Врста огласног медија | Висина комуналне таксе по зонама |
|  | I зона градског грађевинског земљишта | II зона градског грађевинског земљишта | III-VI зона ГГЗ и остало грађевинско земљиште |
| транспарент | 15,00 KM/ дневно | 10,00 KM/дневно | 5,00 KM/дневно |
| јарбол | 30,00 KM/ мјесечно | 15,00 KM/мјесечно | 10,00 KM/ мјесечно |
| рекламни пано (самостојећи рекламнипано, billboard, megaboard,оглашавање на стајалиштима јавног превоза, рекламе на стубовимајавне расвјете, бандероле, изузев рекламних објеката из члана 20.одлуке) | 80,00 КМ/m2 годишње | 50,00 KM/m2 годишње | 30,00 KM/m2 мјесечно |
| рекламни дисплеј-екран (лед дисплеј)- самостојећи и на објекту | 100,00 KM/m2 годишње | 80,00 KM/m2 годишње | 50,00 KM/m2 годишње |
| рекламна витрина | 50,00 KM/m2 годишње | 25,00 KM/m2 годишње | 15,00 KM/m2 годишње |
| рекламирање на заштитној огради градилишта и рекламно платно наградилишним скелама | 20,00 KM/m2 мјесечно | 10,00 KM/m2 мјесечно | 5,00 KM/m2 мјесечно |
| рекламни мурал | 100,00 KM/m2,годишње, без обзира на зону |
| плакат и покретни панои | 1,00 KM/по комаду, дневно, без обзира на зону |
| рекламирање на возилима | 40,00 KM/m2, годишње, без обзира на зону |